Vineri, 30 Ianuarie 2015 (15:28:46)

Pompierii de la Detaşamentul Suceava au intervenit, astăzi, în jurul orei 13.00, la un incendiu izbucnit în sala de de rugăciune a Bisericii Penticostale Apostolice din Mitocu Dragomirnei. Focul a izbucnit în partea din faţă a sălii, unde se aflau aparatele de sonorizare, pompierii intervenind la faţa locului cu trei autospeciale cu apă.

Incendiul a fost stins în scurt timp de pompieri, care au precizat că intervenţia nu a fost una foarte uşoară, sala fiind invadată de fum şi riscul ca flăcările să se extindă fiind ridicat. Au ars aparatele de sonorizare, instrumente muzicale, câteva bănci şi cărţi de rugăciune.

Pompierii au precizat că incendiul a izbucnit de la un scurtcircuit electric la un conductor electric, la cablurile aflate la instalaţia de sonorizare.